b'\n_START_ARTICLE_\nDonkey Kong Country: Tropical Freeze\n_START_SECTION_\nJuoni\n_START_PARAGRAPH_\nOn Donkey Kongin syntym\xc3\xa4p\xc3\xa4iv\xc3\xa4. Paikalla ovat juhlimassa h\xc3\xa4n ja h\xc3\xa4nen yst\xc3\xa4v\xc3\xa4ns\xc3\xa4 Diddy Kong, Dixie Kong ja Cranky Kong. Yll\xc3\xa4tt\xc3\xa4en kuitenkin kauempaa merelt\xc3\xa4 hy\xc3\xb6kk\xc3\xa4\xc3\xa4v\xc3\xa4t Snowmad ja h\xc3\xa4nen k\xc3\xa4tyrins\xc3\xa4. He j\xc3\xa4\xc3\xa4dytt\xc3\xa4v\xc3\xa4t koko saaren ja puhaltavat samalla Donkey Kongin ja muut pois. Sankarit l\xc3\xa4htev\xc3\xa4t pelastamaan kotisaartaan vieraalta saarelta, jonne ovat ajautuneet.\n_START_SECTION_\nPelaaminen\n_START_PARAGRAPH_\nDonkey Kong Country: Tropical Freeze on tasohyppelypeli, jossa pit\xc3\xa4\xc3\xa4 p\xc3\xa4\xc3\xa4st\xc3\xa4 kuuden eri saaren l\xc3\xa4pi. Pelaaja ohjaa Donkey Kongilla ja h\xc3\xa4nell\xc3\xa4 on k\xc3\xa4yt\xc3\xb6ss\xc3\xa4\xc3\xa4n kolme eri apuria: Diddy Kong, Dixie Kong ja uutena apurina Cranky Kong. Diddy Kong osaa ampua maap\xc3\xa4hkin\xc3\xa4pyssyll\xc3\xa4 ja lent\xc3\xa4\xc3\xa4 rakettitynnyreill\xc3\xa4, Dixie Kong osaa lent\xc3\xa4\xc3\xa4 helikopterin tavoin hiuksillaan ja Cranky Kong osaa hyppi\xc3\xa4 k\xc3\xa4velykepill\xc3\xa4\xc3\xa4n korkealle._NEWLINE_Peli sis\xc3\xa4lt\xc3\xa4\xc3\xa4 my\xc3\xb6s moninpelitilan, jossa kaksi pelaajaa liikkuu samanaikaisesti kent\xc3\xa4ll\xc3\xa4. Toinen pelaaja ohjaa Donkey Kongia ja toinen yht\xc3\xa4 Donkey Kongin kolmesta apurista.\n_START_SECTION_\nVastaanotto\n_START_PARAGRAPH_\nDonkey Kong Country: Tropical Freeze on saanut my\xc3\xb6nteisen vastaanoton. Pelill\xc3\xa4 on GameRankingsin sivuilla 84.45\xc2\xa0% keskiarvo ja Metacriticin sivuilla 83\xc2\xa0% keskiarvo. IGN antoi pelille arvosanaksi 9/10, Game Informer 9.25/10, Eurogamer 7/10 ja Polygon 8/10._NEWLINE_Suomessa Ville Arvekari antoi Pelaajalehden sivuilla pelille arvosanaksi 8/10 ja Tero Kerttula Gamereactorilta my\xc3\xb6s 8/10. Mikael Miilum\xc3\xa4ki antoi Dome.fi-sivustosta pelille arvosanaksi 4/5.'